Skabelon til Fundamental Rights Impact Assessment (FRIA) i AI-projekter

Indledende bemærkninger

*Dette er et eksempel på, hvordan man kan udarbejde en konsekvensanalyse vedrørende grundlæggende rettigheder for højrisiko-AI-systemer (på engelsk: fundamental rights impact assessment, forkortet ”FRIA”) i overensstemmelse med kravene hertil i artikel 27 i AI-forordningen.[[1]](#footnote-1)*

*Dokumentet og de juridiske vurderinger skal i øvrigt altid tilpasses den konkrete situation, herunder det konkrete højrisiko-AI-system.*

|  |
| --- |
| Konsekvensanalyse vedrørende grundlæggende rettigheder for højrisiko-AI-systemer (fundamental rights impact assessment (”FRIA”)) – [Indsæt navn på højrisiko-AI-systemet] |

Idriftsætter:

Dato:

Ansvarlig kontaktperson hos kommunen:

|  |  |
| --- | --- |
| Version | Kommentar |
| 1.0, september 2025 | FRIA udarbejdet i overensstemmelse med AI-forordningen. |

Indhold

[1. SAMMENFATNING 5](#_Toc205135610)

[2. INDLEDNING, BAGGRUND OG FORMÅL 6](#_Toc205135611)

[2.1 Baggrund 6](#_Toc205135612)

[2.2 Formålet med konsekvensanalysen 6](#_Toc205135613)

[2.3 Forholdet til konsekvensanalyse vedrørende databeskyttelse (DPIA) efter databeskyttelsesforordningens artikel 35 7](#_Toc205135614)

[3. PROCESSEN FOR GENNEMFØRELSEN AF KONSEKVENSANALYSEN vedrørende grundlæggende rettigheder 8](#_Toc205135615)

[3.1 Metode 8](#_Toc205135616)

[3.2 Underretning af markedsovervågningsmyndigheden og inddragelse af interessenter 11](#_Toc205135617)

[4. SYSTEMETS ANVENDELSE OG FORMÅL 12](#_Toc205135618)

[5. DEN TIDSMÆSSIGE ANVENDELSE AF SYSTEMET 13](#_Toc205135619)

[6. KATEGORIER AF FYSISKE PERSONER OG GRUPPER, SOM forventes at BLIVE PÅVIRKET AF SYSTEMETS ANVENDELSE 13](#_Toc205135620)

[7. BESKRIVELSE AF DE SPECIFIKKE RISICI FOR SKADE PÅ GRUNDLÆGGENDE RETTIGHEDER VED IBRUGTAGNING AF HØJRISIKO-AI-SYSTEMET 13](#_Toc205135621)

[8. BESKRIVELSE AF DET MENNESKELIGE TILSYN MED ai-SYSTEMET 15](#_Toc205135622)

[9. BESKRIVELSE AF MITIGERENDE foranstaltninger, INTERN STYRING OG KLAGEMEKANISMER 16](#_Toc205135623)

[10. ajourføring af konsekvensanalysen 17](#_Toc205135624)

[11. KONKLUSION OG LEDElSESGODKENDELSE 17](#_Toc205135625)

[11.1 Konklusion 17](#_Toc205135626)

[11.2 Ledelsens godkendelse af konsekvensanalysen 18](#_Toc205135627)

[12. BILAG 18](#_Toc205135628)

# SAMMENFATNING

Konsekvensanalysen kan overordnet sammenfattes på følgende måde:

|  |
| --- |
| *[Her skal kommunen skrive en kort sammenfatning af FRIA’en, herunder navnlig følgende punkter, som skal være indeholdt i analysen i medfør af artikel 27:** *En beskrivelse af kommunens processer, i hvilke højrisiko-AI-systemet vil blive anvendt i overensstemmelse med dets tilsigtede formål.*
* *En beskrivelse af den periode og hyppighed, inden for hvilken hvert højrisiko-AI-system tilsigtes anvendt.*
* *De kategorier af fysiske personer og grupper, som forventes at blive påvirket af dets anvendelse i den specifikke kontekst.*
* *De specifikke risici for skade, der sandsynligvis vil påvirke de kategorier af fysiske personer eller grupper af personer, som forventes at blive påvirket af dets anvendelse i den specifikke kontekst, under hensyntagen til oplysningerne fra udbyderen, jf. artikel 13 (brugsanvisningen, mv.).*
* *En beskrivelse af gennemførelsen af foranstaltninger til menneskeligt tilsyn i overensstemmelse med brugsanvisningen.*
* *De foranstaltninger, der skal træffes, hvis disse risici opstår, herunder ordningerne for intern ledelse og klagemekanismer.*
* *Hvorvidt den nationale markedsovervågningsmyndighed er meddelt resultaterne af konsekvensanalysen, jf. artikel 27, stk. 3.*
 |

# INDLEDNING, BAGGRUND OG FORMÅL

## Baggrund

|  |
| --- |
| *[Her skal kommunen beskrive baggrunden for analysen, samt hvorfor kommunen er forpligtet til at foretage en konsekvensanalyse.**Det følger hertil af artikel 27, stk. 1, i AI-forordningen, at inden et højrisiko-AI-system, som klassificeret i forordningen artikel 6, stk. 2, med undtagelse af AI-systemer, der tilsigtes anvendt på det område, der er anført i bilag III, punkt 2 (kritisk infrastruktur), idriftsættes, skal idriftsættere, der er offentligretlige organer eller private enheder, der leverer offentlige tjenester, og idriftsættere af de højrisiko-AI-systemer, der er omhandlet i bilag III, punkt 5, litra b) og c), foretage en analyse af konsekvensen for grundlæggende rettigheder, som anvendelsen af et sådant system kan medføre.**Forpligtigelsen til at udarbejde en konsekvensanalyse gælder for den første anvendelse af højrisiko-AI-systemet. Kommunen kan i lignende tilfælde benytte tidligere gennemførte konsekvensanalyser vedrørende grundlæggende rettigheder eller eksisterende konsekvensanalyser, som udbyderen har foretaget, jf. artikel 27, stk. 2.]* |

## Formålet med konsekvensanalysen

|  |
| --- |
| *[Her skal kommunen kort beskrive formålet med konsekvensanalysen. Nedenfor følger et forslag til tekst. Dette skal tilrettes, så det passer med de faktiske omstændigheder. Det fremgår af præambelbetragtning 96, at formålet med konsekvensanalysen vedrørende grundlæggende rettigheder er, at idriftsætteren skal identificere de specifikke risici for rettighederne for enkeltpersoner eller grupper af enkeltpersoner, der sandsynligvis vil blive berørt, og identificere de foranstaltninger, der skal træffes, hvis disse risici skulle opstå. Konsekvensanalysen bør udføres før idriftsættelse af højrisiko-AI-systemet og bør ajourføres, når kommunen vurderer, at de relevante faktorer har ændret sig.]* |

Formålet med denne konsekvensanalyse vedrørende grundlæggende rettigheder for er at identificere de specifikke risici for rettighederne for enkeltpersoner eller grupper af enkeltpersoner, der sandsynligvis vil blive berørt, og identificere de foranstaltninger, der skal træffes for effektivt at sikre, at de identificerede risici mitigeres og de grundlæggende rettigheder beskyttes.

[*Indsæt navn på kommune*] har vurderet, at der er pligt til at udarbejde en konsekvensanalyse vedrørende grundlæggende rettigheder, da der er tale om et højrisiko-AI-system omfattet af AI-forordningen, og hvor [indsæt begrundelse for, hvorfor kommunen er omfattet af kravet om at udarbejde en FRIA].

## Forholdet til konsekvensanalyse vedrørende databeskyttelse (DPIA) efter databeskyttelsesforordningens artikel 35

|  |
| --- |
| *[Hvis nogle af de forpligtelser, som FRIA’en omfatter, allerede er opfyldt ved at udarbejde en konsekvensanalyse vedrørende databeskyttelse (DPIA) efter artikel 35 i databeskyttelsesforordningen eller artikel 27 i retshåndhævelsesdirektivet[[2]](#footnote-2), supplerer FRIA’en den pågældende konsekvensanalyse vedrørende databeskyttelse, jf. AI-forordningens artikel 27, stk. 4.**Her skal det således anføres, om FRIA’en sker i sammenhæng med en DPIA eller ej.]* |

# PROCESSEN FOR GENNEMFØRELSEN AF KONSEKVENSANALYSEN vedrørende grundlæggende rettigheder

## Metode

|  |
| --- |
| *[Her skal metoden for udarbejdelsen af FRIA’en nærmere beskrives. Nedenfor følger et forslag til tekst. Dette skal evt. tilrettes, så det passer med de faktiske omstændigheder.**AI-forordningen fastsætter følgende seks minimumskrav til konsekvensanalysens indhold, jf. forordningens artikel 27, stk. 1:*1. *en beskrivelse af idriftsætterens processer, i hvilke højrisiko-AI-systemet vil blive anvendt i overensstemmelse med dets tilsigtede formål.*
2. *en beskrivelse af den periode og hyppighed, inden for hvilken hvert højrisiko-AI-system tilsigtes anvendt*
3. *de kategorier af fysiske personer og grupper, som forventes at blive påvirket af systemets anvendelse i den specifikke kontekst*
4. *de specifikke risici for skade, der sandsynligvis vil* *påvirke de kategorier af personer eller grupper af personer, som er identificeret under c), under hensyntagen til oplysningerne fra udbyderen, jf. artikel 13*
5. *en beskrivelse af gennemførelsen af foranstaltninger til menneskeligt tilsyn i overensstemmelse med brugsanvisningen*
6. *de foranstaltninger, der skal træffes, hvis disse risici opstår, herunder ordningerne for intern ledelse og klagemekanismer.*

AI-forordningen fastsætter derudover en række krav til højrisiko-AI-systemer i AI-forordningens afdeling 2, som navnlig udbyderen er forpligtiget til at opfylde. Kommunen er således bl.a. i medfør af forordningens artikel 9 forpligtiget til at oprette og gennemføre et risikostyringssystem, der dokumenteres og vedligeholdes i hele AI-systemets livscyklus, og som omfatter følgende:1. *kortlægning og analyse af kendte og med rimelighed forudsigelige risici, som højrisiko-AI-systemet kan udgøre for sundheden, sikkerheden eller de grundlæggende rettigheder, når højrisiko-AI-systemet anvendes i overensstemmelse med dets tilsigtede formål*
2. *vurdering og evaluering af de risici, der kan opstå, når højrisiko-AI-systemet anvendes i overensstemmelse med dets tilsigtede formål og ved fejlanvendelse, der med rimelighed kan forudses*
3. *evaluering af andre risici, der kan opstå, på grundlag af analyse af data indsamlet fra systemet til overvågning efter omsætningen, jf. artikel 72*
4. *vedtagelse af passende og målrettede risikostyringsforanstaltninger, der har til formål at imødegå de risici, der er identificeret i henhold til litra a).*

Derudover skal udbyderen efter AI-forordningens artikel 11 udarbejde teknisk dokumentation, der påviser, at alle krav, der er fastsat i AI-forordningens afdeling 2, er overholdt. Den tekniske dokumentation skal som minimum indeholde de i bilag IV (Teknisk dokumentation omhandlet i artikel 11, stk. 1) fastsatte elementer. Små og mellemstore virksomheder (SMV'er), herunder iværksættervirksomheder, kan dog fremlægge de elementer i den tekniske dokumentation, der er anført i bilag IV, på en forenklet måde. Den tekniske dokumentation vil bl.a. indeholde en detaljeret beskrivelse af risikostyringssystemet i overensstemmelse med artikel 9.Det fremgår derudover af AI-forordningens artikel 13, stk. 2, at udbyderen af et højrisiko-AI-system er forpligtiget til at udarbejde en brugsanvisning med kortfattede, fuldstændige, korrekte og klare oplysninger om AI-systemet, som er relevante, tilgængelige og forståelige for idriftsætterne.Der er i artikel 13, stk. 3, fastsat følgende minimumskrav til udbyderen af AI-systemet, i forhold til hvilke oplysninger en sådan brugsanvisning skal indeholde:1. *identitet på og kontaktoplysninger for udbyderen og dennes eventuelle bemyndigede repræsentant*
2. *højrisiko-AI-systemets egenskaber, kapacitet og begrænsninger for dets ydeevne, herunder:*
	1. *det tilsigtede formål*
	2. *det niveau af nøjagtighed, herunder systemets parametre, robusthed og cybersikkerhed, jf. artikel 15, i forhold til hvilket højrisiko-AI-systemet er afprøvet og valideret, og som kan forventes, samt alle kendte og forudsigelige omstændigheder, der kan have indvirkning på det forventede niveau af nøjagtighed, robusthed og cybersikkerhed*
	3. *alle kendte eller forudsigelige omstændigheder i forbindelse med anvendelse af højrisiko-AI-systemet i overensstemmelse med dets tilsigtede formål eller ved fejlanvendelse, der med rimelighed kan forudses, der kan medføre risici for sundhed og sikkerhed eller grundlæggende rettigheder jf. artikel 9, stk. 2*
	4. *hvis det er relevant, højrisiko-AI-systemets tekniske kapacitet og egenskaber til at give oplysninger, som er relevante for at forklare dets output*
	5. *hvis det er relevant, højrisiko-AI-systemets ydeevne for så vidt angår de specifikke personer eller grupper af personer, på hvilke systemet tilsigtes anvendt*
	6. *hvis det er relevant, specifikationer for inputdata eller andre relevante oplysninger med hensyn til de anvendte trænings-, validerings- og afprøvningsdatasæt under hensyntagen til højrisiko-AI-systemets tilsigtede formål*
	7. *hvis det er relevant, oplysninger, der sætter idriftsætterne i stand til at fortolke højrisiko-AI-systemets output og anvende det korrekt*
3. *eventuelle ændringer af højrisiko-AI-systemet og dets ydeevne, som udbyderen på forhånd har fastsat på tidspunktet for den indledende overensstemmelsesvurdering*
4. *foranstaltninger til menneskeligt tilsyn, jf. artikel 14, herunder de tekniske foranstaltninger, der er indført for at lette idriftsætterens fortolkning af AI-systemets output*
5. *de nødvendige beregningskrafts- og hardwareressourcer, højrisiko-AI-systemets forventede levetid og eventuelle nødvendige vedligeholdelses- og plejeforanstaltninger, herunder deres hyppighed, for at sikre, at AI-systemet fungerer korrekt, herunder med hensyn til softwareopdateringer*

*f) hvis det er relevant, en beskrivelse af de mekanismer, der er medtaget i højrisiko-AI-systemet, og som giver idriftsætterne mulighed for på korrekt vis at indsamle, lagre og fortolke logfilerne i overensstemmelse med artikel 12.]* |
|  |

Nærværende konsekvensanalyse er udarbejdet med bidrag fra , som af har udarbejdet i overensstemmelsen med AI-forordningens artikel 9, 11 og 13.

Konsekvensanalysen er opbygget således, at den indeholder en beskrivelse og redegørelse af de seks punkter, som analysen ifølge artikel 27, stk. 1, som minimum skal indeholde, herunder en beskrivelse af systemets anvendelse i overensstemmelse med dets tilsigtede formål, den tidsmæssige anvendelse af systemet og kategorierne af berørte personer og grupper, som forventes at blive påvirket af systemets anvendelse i den specifikke kontekst.

Herefter indeholder konsekvensanalysen en beskrivelse af de specifikke risici for skade, der sandsynligvis vil påvirke de identificerede kategorier af fysiske personer og grupper, herunder med inddragelse af de oplysninger, som udbyderen har givet i medfør af AI-forordningens artikel 13.

Dernæst indeholder analysen en beskrivelse af de tiltag, som er beskrevet i udbyderens brugsanvisning, som vedrører menneskeligt tilsyn, samt en beskrivelse af de tiltag, der vil blive implementeret i tilfælde af, at de identificerede risici opstår, herunder idriftsætterens interne ledelse (governance) samt klagemekanismer (klagebehandling og klageadgang).

Videre indeholder denne konsekvensanalyse en beskrivelse af den videre proces for eventuel orientering af den nationale markedsovervågningsmyndighed.

## Underretning af markedsovervågningsmyndigheden og inddragelse af interessenter

|  |
| --- |
| [I medfør af AI-forordningens artikel 27, stk. 3, skal kommunen, når konsekvensanalysen er udarbejdet, meddele markedsovervågningsmyndigheden resultaterne af konsekvensanalysen og forelægge myndigheden den i forordningens artikel 27, stk. 5, udfyldte skabelon (et spørgeskema udarbejdet af AI-kontoret) som en del af meddelelsen.*I tilfælde af, at markedsovervågningsmyndigheden har givet tilladelse til ibrugtagning af et højrisiko-AI-system af ekstraordinære hensyn til den offentlige sikkerhed eller beskyttelse af menneskers liv og sundhed, miljøbeskyttelse eller beskyttelse af centrale industrielle og infrastrukturmæssige aktiver efter artikel 46, stk. 1, kan kommunen fritages fra meddelelsespligten, jf. artikel 27, stk. 3, sidste pkt.* *For at indsamle de relevante oplysninger, der er nødvendige for at foretage konsekvensanalysen, kan idriftsættere af højrisiko-AI-systemer, navnlig når AI-systemer anvendes i den offentlige sektor, inddrage relevante interessenter, herunder repræsentanter for grupper af personer, der sandsynligvis vil blive berørt af AI-systemet, uafhængige eksperter og civilsamfundsorganisationer i gennemførelsen af sådanne konsekvensanalyser og udformningen af foranstaltninger, der skal træffes, hvis risiciene opstår, jf. præambelbetragtning 96.**Her anføres således meddelelsesprocessen til markedsovervågningsmyndigheden, samt om evt. øvrige aktører er blevet inddraget under udarbejdelsen af FRIA’en.]* |

# SYSTEMETS ANVENDELSE OG FORMÅL

|  |
| --- |
| *[Her skriver kommunen i overensstemmelse med artikel 27, stk. 1, litra a), en beskrivelse af kommunens processer, i hvilke højrisiko-AI-systemet vil blive anvendt i overensstemmelse med dets tilsigtede formål.**Det fremgår i den forbindelse af forordningens artikel 13, stk. 3, litra b), nr. i, at den brugsanvisning til AI-systemet, som er udarbejdet af udbyderen af systemet, skal indeholde oplysninger om AI-systemets tilsigtede formål.* *Kommunen bør derfor inddrage det/de formål, som fremgår af systemets brugsanvisning sammenholdt med kommunens egne formål med anvendelsen af systemet.]* |

# DEN TIDSMÆSSIGE ANVENDELSE AF SYSTEMET

|  |
| --- |
| *[Her beskriver kommunen i overensstemmelse med artikel 27, stk. 1, litra b), den periode og hyppighed, inden for hvilken højrisiko-AI-systemet tilsigtes anvendt.**Beskrivelsen kan inkludere oplysninger om tidsrammen for anvendelsen af systemet, herunder om der eksempelvis er tale om lejlighedsvis eller vedvarende anvendelse.]* |

# KATEGORIER AF FYSISKE PERSONER OG GRUPPER, SOM forventes at BLIVE PÅVIRKET AF SYSTEMETS ANVENDELSE

|  |
| --- |
| *[Her beskriver kommunen i overensstemmelse med artikel 27, stk. 1, litra c), de kategorier af fysiske personer og grupper af personer, som forventes at blive påvirket af systemets anvendelse i den specifikke kontekst.**Overvej ikke blot direkte brugere, som påvirkes af systemets anvendelse, men også tredjeparter eller persongrupper, der indirekte kan blive påvirket af systemet. Forklar, hvordan hver gruppe potentielt kan blive berørt.**Overvej særligt om persongrupperne omfatter marginaliserede og/eller sårbare grupper, f.eks. børn, ældre, migranter og personer med handicap.]* |

# BESKRIVELSE AF DE SPECIFIKKE RISICI FOR SKADE PÅ GRUNDLÆGGENDE RETTIGHEDER VED IBRUGTAGNING AF HØJRISIKO-AI-SYSTEMET

|  |
| --- |
| *[Her beskriver kommunen i overensstemmelse med artikel 27, stk. 1, litra d), de specifikke risici for skade, som sandsynligvis vil påvirke de kategorier af fysiske personer og grupper, som forventes at blive påvirket af systemets anvendelse i den specifikke kontekst. I forbindelse med denne analyse bør kommunen tage hensyn til oplysninger, der er relevante for en korrekt analyse af konsekvenser, herunder, men ikke begrænset til, de oplysninger, som udbyderen af højrisiko-AI-systemet giver i brugsanvisningen, jf. præambelbetragtning 96.**Beskrivelsen bør indeholde en nærmere vurdering af de negative konsekvenser, som højrisiko-AI-systemet direkte eller indirekte har for de fysiske personers eller grupper af personers grundlæggende rettigheder, som er identificeret i afsnit 6 ovenfor.**Det fremgår hertil af forordningens artikel 3, nr. 2, at risiko defineres som kombinationen af sandsynligheden for, at der opstår en skade, og den pågældendes skades alvor.* *Begrebet ”skade” er ikke defineret i AI-forordningen. Ved en bestemmelse af ”skade” kan man derfor henvise til de interesser, som AI-forordningen efter sit formål skal beskytte. Efter forordningens artikel 1, stk. 1, er formålet med forordningen bl.a. at sikre et højt niveau af beskyttelse af sundhed, sikkerhed og de grundlæggende rettigheder, der er nedfældet i chartret, herunder demokratiet, retsstatsprincippet og miljøbeskyttelse, mod de skadelige virkninger af AI-systemer i Unionen og støtte innovation.* *Det er således skade i forhold til disse interesser, der er tale om. Dette underbygges af bl.a. præambelbetragtning 5, hvor det anføres, at AI kan, afhængigt af omstændighederne med hensyn til dens specifikke anvendelse, brug og teknologiske udviklingsniveau, skabe risici og skade samfundsinteresser og grundlæggende rettigheder, der er beskyttet af EU-retten, og at en sådan skade kan være af materiel eller immateriel karakter, herunder fysisk, psykisk, samfundsmæssig eller økonomisk.* *Det fremgår videre af præambelbetragtning 48, at den grundlæggende ret til et højt miljøbeskyttelsesniveau, der er nedfældet i chartret og gennemført i Unionens politikker, også bør tages i betragtning ved vurderingen af alvorligheden af den skade, som et AI-system kan forvolde, herunder i forbindelse med personers sundhed og sikkerhed.**Der kan endvidere henvises til AI-forordningens artikel 3, nr. 49, der definerer en ”alvorlig hændelse” som en hændelse eller funktionsfejl i et AI-system, som direkte eller indirekte fører til et af følgende udfald:*1. *et menneskes død eller alvorlig skade på et menneskes helbred*
2. *en alvorlig og uoprettelig forstyrrelse i forvaltningen eller driften af kritisk infrastruktur*
3. *overtrædelse af forpligtelser i henhold til den del af EU-retten, der har til formål at beskytte de grundlæggende rettigheder*
4. *alvorlig skade på ejendom eller miljøet.*

*I vurderingen af risici i nærværende afsnit skal kommunen således vurdere sandsynligheden for, at der opstår en skade som følge af risikoen samt den pågældendes skades alvor. For så vidt angår alvor skal der indgå en vurdering af skadens karakter, antallet af berørte personer og omfanget af den skade, de kan lide.**Kommunen skal inddrage den information, som udbyderen stiller til rådighed i medfør af artikel 13, herunder relevante oplysninger fra udbyderens brugsanvisning af det pågældende AI-system. Brugsanvisningen indeholder bl.a. oplysninger om højrisiko-AI-systemets egenskaber, kapacitet og begrænsninger for dets ydeevne, herunder alle kendte eller forudsigelige omstændigheder, som i forbindelse med anvendelse af højrisiko-AI-systemet i overensstemmelse med dets tilsigtede formål eller ved fejlanvendelse, der med rimelighed kan forudses, der kan medføre risici for sundhed og sikkerhed eller grundlæggende rettigheder, jf. forordningens artikel 13, stk. stk. 3, litra b), nr. iii).* *Kommunen bør ligeledes inddrage udbyderens tekniske dokumentation, som bl.a. indeholder en beskrivelse af udbyderens risikostyringssystem i forhold til højrisiko-AI-systemet, der bl.a. omfatter kortlægning og analyse af kendte og med rimelighed forudsigelige risici, som højrisiko-AI-systemet kan udgøre for sundheden, sikkerheden eller de grundlæggende rettigheder, når højrisiko-AI-systemet anvendes i overensstemmelse med dets tilsigtede formål samt vurdering og evaluering af de risici, der kan opstå, når systemet anvendes i overensstemmelse med dets tilsigtede formål og ved fejlanvendelse, der med rimelighed kan forudses, jf. forordningens artikel 9, stk. 2, litra a) og b) og artikel 11.]* |

# BESKRIVELSE AF DET MENNESKELIGE TILSYN MED ai-SYSTEMET

|  |
| --- |
| *[Her foretager kommunen i overensstemmelse med artikel 27, stk. 1, litra e), og i forlængelse af de forudgående afsnit en beskrivelse af, hvordan kommunen har gennemført foranstaltninger til ​​menneskeligt tilsyn i overensstemmelse med brugsanvisningen, som udbyderen har udarbejdet, jf. artikel 13, stk. 2-3.* *Det følger af præambelbetragtning 91, at idriftsættere bør træffe passende tekniske og organisatoriske foranstaltninger for at sikre, at de anvender højrisiko-AI-systemer i overensstemmelse med brugsanvisningen, og der bør fastsættes visse andre forpligtelser med hensyn til overvågning af AI-systemernes funktion og med hensyn til registrering, alt efter hvad der er relevant. Desuden bør idriftsættere sikre, at de personer, som har fået til opgave at gennemføre brugsanvisningen og det menneskelige tilsyn, har den nødvendige kompetence, navnlig et passende niveau af AI-færdigheder, -træning og -myndighed til at udføre disse opgaver korrekt.**Derudover er udbydere af højrisiko-AI-systemer i medfør af forordningens artikel 14 forpligtigede til at udforme og udvikle højrisiko-AI-systemer på en sådan måde, herunder med passende menneske-maskine-grænsefladeværktøjer, at fysiske personer effektivt kan overvåge dem i den periode, hvor de er i brug. Tilsynsforanstaltningerne skal stå i et rimeligt forhold til risiciene, graden af autonomi og den kontekst, som højrisiko-AI-systemet anvendes i, og sikres enten ved foranstaltninger, der er fastlagt og, hvis det er teknisk muligt, indbygget i højrisiko-AI-systemet fra udbyderens side, inden systemet bringes i omsætning eller ibrugtages, eller ved foranstaltninger, der er fastlagt af udbyderen, inden højrisiko-AI-systemet bringes i omsætning eller ibrugtages, og som er egnede til at blive gennemført af idriftsætteren.**Vurdering af de foranstaltninger til menneskeligt tilsyn, der er nødvendige i henhold til artikel 14, herunder en vurdering af de tekniske foranstaltninger, der er nødvendige for at lette idriftsætternes fortolkning af AI-systemets output, vil fremgå af den tekniske dokumentation til højrisiko-AI-systemet, jf. forordningens bilag IV, stk. 2, litra e).**Kommunen skal således her beskrive, hvordan der bliver ført menneskeligt tilsyn med anvendelsen af systemet med inddragelse af bl.a. udbyderens brugsanvisning og tekniske dokumentation.]* |

# BESKRIVELSE AF MITIGERENDE foranstaltninger, INTERN STYRING OG KLAGEMEKANISMER

|  |
| --- |
| *[Her beskriver kommunen i overensstemmelse med artikel 27, stk. 1, litra f), de foranstaltninger, der skal træffes, hvis de identificerede risici opstår, herunder kommunens ordninger for intern ledelse (governance) og klagemekanismer (klagebehandling og klageadgang).**Det fremgår hertil af præambelbetragtning 96, at idriftsættere i lyset af de kortlagte risici bør afgøre, hvilke foranstaltninger der skal træffes, hvis disse risici skulle opstå, herunder f.eks. ledelsesordninger i den specifikke anvendelsessammenhæng, såsom ordninger for menneskeligt tilsyn i henhold til brugsanvisningen eller klagebehandlings- og erstatningsprocedurer, da de kan bidrage til at afbøde risici for grundlæggende rettigheder i konkrete anvendelsestilfælde.**Kommunen skal således beskrive her, hvilke konkrete tiltag, som er implementeret for at imødekomme de risici, der er identificeret under afsnit 7, herunder hvorledes der er etableret processer, som giver adgang for de berørte persongrupper til at klage over anvendelsen af AI-systemet og få behandlet deres klage.]* |

# ajourføring af konsekvensanalysen

|  |
| --- |
| *[Hvis idriftsætteren under anvendelsen af højrisiko-AI-systemet finder, at nogle af de elementer, der er anført i afsnit 4-9, har ændret sig eller ikke længere er ajourførte, skal idriftsætteren tage de nødvendige skridt til at ajourføre oplysningerne, jf. AI-forordningens artikel 27, stk. 2. Dette sker ved at opdatere denne konsekvensanalyse.* *Kommunen skal derfor her anføre, hvem der er ansvarlig for at ajourføre konsekvensanalysen ved ændringer. Det kan også overvejes at fastsætte en egentlig plan for, hvornår konsekvensanalysen under alle omstændigheder skal opdateres.]* |

# KONKLUSION OG LEDElSESGODKENDELSE

## Konklusion

|  |
| --- |
| *[Kommunen skriver her en samlet konklusion på gennemgangen af de ovenstående seks krav til analysen.]* |

## Ledelsens godkendelse af konsekvensanalysen

|  |  |
| --- | --- |
|[ ]  Godkendt | Højrisiko-AI-systemet kan tages i brug, idet [indsæt navn på kommune] har beskrevet de mitigerende tiltag, som er implementeret, til mitigering af de risici, der er konstateret i forbindelse med konsekvensanalysen. |
|[ ]  Betinget godkendt | Højrisiko-AI-systemet kan kun tages i brug, hvis nærmere beskrevne ændringer er foretaget for at afbøde de risici, der er konstateret i forbindelse med konsekvensanalysen. Efter den betingede godkendelse skal ledelsen præsenteres for en ny, revideret konsekvensanalyse med henblik på endelig godkendelse. |
|[ ]  Ikke godkendt | Højrisiko-AI-systemet kan ikke tages i brug, da der ikke er foretaget en nærmere beskrivelse af mitigerende tiltag til afbødning af de risici, der er konstateret i forbindelse med konsekvensanalysen. |

Begrundelsen for ledelsens valg i forhold til godkendelse er følgende:

|  |
| --- |
|  |

# BILAG

|  |
| --- |
| *[Her angives forskellige relevante bilag, herunder den anvendte brugsanvisning og tekniske dokumentation fra udbyderen m.v. samt en eventuel implementeringsplan over de påkrævede foranstaltninger, som endnu ikke er implementeret.]* |

1. Europa-Parlamentets og Rådets forordning (EU) nr. 2024/1689 af 13. juni 2024 om harmoniserede regler for kunstig intelligens og om ændring af forordning (EF) nr. 300/2008, (EU) nr. 167/2013, (EU) nr. 168/2013, (EU) 2018/858, (EU) 2018/1139 og (EU) 2019/2144 samt direktiv 2014/90/EU, (EU) 2016/797 og (EU) 2020/1828 (forordningen om kunstig intelligens). [↑](#footnote-ref-1)
2. Direktiv (EU) 2016/680, som i dansk ret er implementeret i lov nr. 410 af 27. april 2017 om retshåndhævende myndigheders behandling af personoplysninger (med senere ændringer). [↑](#footnote-ref-2)